Diari Oficial de la Generalitat Valenciana


Sumari del DOGV 4816, del 10-08-2004 (2004/8000)

Informació pública de la suspensió de llicències de parcel·lació, edificació, autoritzacions prèvies, declaracions d'interés comunitari, proposta de programes d'actuació integrada en l'àrea del SNU confrontant amb el by-pass i la carretera de la Gombalda, per tal d'estudiar l'ordenació del proper polígon industrial de Museros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8000


Organisme emissor
:   Ajuntament de Museros

Tipus de document
:   Anunci

Informació pública de la suspensió de llicències de parcel·lació, edificació, autoritzacions prèvies, declaracions d'interés comunitari, proposta de programes d'actuació integrada en l'àrea del SNU confrontant amb el by-pass i la carretera de la Gombalda, per tal d'estudiar l'ordenació del proper polígon industrial de Museros. [2004/8000]
  
El Ple de l'Ajuntament de Museros, en sessió de 24 de juny de 2004, acorda sotmetre a informació pública l'acord següent:
  
Atés que, en virtut del que es disposa en l'article 152.1 del Reglament de Planejament de la Comunitat Valenciana, aprovat pel Decret 201/1998, de 15 d'abril, els òrgans administratius competents per a sotmetre a informació pública plans i programes, abans de convocar aquesta informació pública, podran acordar la suspensió de llicències, de programació o d'autoritzacions administratives per àrees o usos determinats, per tal de facilitar l'estudi o la reforma de 1'ordenació urbanística.
  
Atés que el Departament d'Urbanisme ha començat l'estudi de l'ordenació urbanística del SNU confrontant amb el by-pass i la carretera de la Gombaida per a ubicar el futur polígon industrial de Museros, i per a facilitar l'anàlisi i l'estudi de la nova ordenació proposada, mentre l'arquitecte municipal i l'assessor jurídic d'Urbanisme redacten les diferents solucions urbanístiques.
  
En virtut de tot el que s'ha exposat anteriorment, el Ple de la corporació acorda, per unanimitat:
  
Primer. La suspensió de les llicències o autoritzacions, dels programes i declaracions d'interés comunitari en el SNU confrontant amb el by-pass i la carretera de la Gombalda per a ubicar el futur polígon industrial de Museros.
  
Segon. La suspensió acordada s'extingirà en un termini d'un any des de la publicació d'aquest edicte al Diari Oficial de la Generalitat Valenciana, i en tot cas, amb l'aprovació definitiva del planejament en estudi.
  
Tercer. Si durant l'any de vigència de la suspensió, es produeix la convocatòria d'informació pública de l'instrument d'ordenació urbanística, aquesta es mantindrà per a aquelles àrees on les noves determinacions de planejament suposen modificacions de l'ordenació urbanística, i els seus efectes s'extingiran, definitivament, transcorreguts dos anys des de l'acord de suspensió adoptat, per tal de facilitar l'estudi del planejament o la seua reforma.
  
Quart. Publicar aquest acord, mitjançant edicte, en el Diari Oficial de la Generalitat Valenciana i en un periòdic de gran difusió.